Hashim Jasin

Dato' Tuan Guru Haji Hashim bin Jasin () ialah seorang ahli politik Malaysia berbangsa Melayu dari Parti Islam Se-Malaysiahttp://pasabah.tripod.com/arkib/hashim.html. Beliau  merupakan Mursyidul Am PAS yang berperanan sebagai Ketua Majlis Syura Ulamak PAS . Beliau adalah mantan Ahli Dewan Undangan Negeri (ADUN) Sanglang, Perlis bertanding di atas tiket PAS. Pada 9 Oktober 2016, Tuan Guru Haji Hashim dilantik sebagai Mursyidul Am PAS bagi menggantikan Almarhum Tuan Guru Dato' Dr. Haron Din yang meninggal dunia pada 16 September 2016 di California.

 Pendidikan 
Hashim Jasin bersekolah di Sekolah Melayu Jelampuk, kemudian melanjutkan pengajian di Sekolah Alawiyah, Arau. Seterusnya beliau menyambung pengajian di Universiti Baghdad Iraq dalam Sastera Arab dan Perundangan Islam.http://pasabah.tripod.com/arkib/hashim.html Beliau merupakan salah seorang daripada 10 pelajar Malaysia yang mendapat tajaan melanjutkan pengajian ke Baghdad, Iraq oleh kerajaan Iraq pada 1964. Rakan seangkatannya yang lain ialah Hassan Shukri (almarhum), Dahlan Mohd Zain (almarhum), Syeikh Azmi Ahmad (bekas Mufti Pulau Pinang), Tuan Guru Haji Abdul Ghani Kasa, Hasbullah Kasban, Muhammad Daud Iraqi (almarhum), Isamuddin Ahmad, Abdul Rahim Mohd Zain dan Abdul Halim Yahya. Seorang lagi mahasiswa Malaysia yang turut seangkatan di Iraq ialah Tuan Guru Jaliluddin Abdul Wahid.

 Pilihan raya 
Dalam Pilihan raya kecil Parlimen Arau 1998, Hashim Jasin telah memenangi kerusi Parlimen Arau dengan majoriti 1,323 undi mengalahkan calon BN, Ismail Kassim 

Dalam Pilihan raya umum Malaysia 2004, Hashim Jasin telah memenangi kerusi DUN Sanglang dengan majoriti 45 undi, mengalahkan calon BN Datuk Mastika Junaidah Husin.

Dalam Pilihan raya umum Malaysia 2008, Hashim Jasin sekali lagi memenangi DUN Sanglang selepas Mahkamah Persekutuan sebulat suara memutuskan DUN Sanglang dimenangi oleh beliau dan kemenangan calon BN Abdullah Hassan pada 8 Mac 2008 dibatalkan

 Pilihan raya 
+Kerusi Yang Ditandingi oleh Hashim JasinTahunKawasanIndividuUndiLawanUndiPeratusan MengundiMajoriti1998Parlimen ArauHashim Jasin (PAS)12,864Ismail Kassim (BN-UMNO)11,54170.27%1,3231999DUN Sanglang, PerlisHashim Jasin (PAS)3,245Haji Karim Salleh (BN-UMNO)2,91281.43%3332004https://www.malaysiakini.com/news/89798DUN Sanglang, PerlisHashim Jasin (PAS)3,221Datuk Mastika Junaidah Husin (BN-UMNO)3,17683.22%452008DUN Sanglang, PerlisHashim Jasin (PAS)3,333Abdullah Hassan (BN-UMNO)3,28684.60%1492018Parlimen ArauHashim Jasin (PAS)11,362Datuk Seri Dr Shahidan Kassm (BN-UMNO)16,5474,856Datuk Dr Abd Rahman Daud (PH-PPBM)11,691

 Anugerah 

  Perlis
 50x50px Darjah Dato’ Panglima Sirajuddin Jamalullail (DPSJ) - Dato'  (2018)http://www.utusan.com.my/berita/nasional/sultan-kedah-dianugerah-darjah-kerabat-hashim-jasin-dapat-datuk-1.710636 Sultan Kedah dahului penerima Darjah Kebesaran Perlis

 Pautan luar 

 Hashim Jasin di Facebook
 Hashim Jasin di Instagram
 Hashim Jasin di Twitter

 Rujukan 

Kategori:Anggota Parti Islam Se-Malaysia
Kategori:Ahli politik Malaysia berketurunan Melayu
Kategori:Muslim Malaysia
Kategori:Mursyidul Am Parti Islam Se-Malaysia
Kategori:Ahli Dewan Rakyat, Parlimen Malaysia ke-9
Kategori:Anggota Majlis Syura Ulama PAS
Kategori:Ahli Dewan Undangan Negeri Perlis ke-12
Kategori:Ahli Dewan Undangan Negeri Perlis ke-10
Kategori:Ahli Dewan Undangan Negeri Perlis ke-11
Kategori:Alumni Universiti Baghdad